open-index/open-wikipedia-markdown huggingface dataset:
Fylkesvei 526 (andre betydninger)

I Norge finnes **fylkesvei 526** i de følgende fylkene:

*Fylkesvei 526 (Akershus), har blitt del av Fylkesvei 507 (Akershus) 
*Fylkesvei 526 (Nord-Trøndelag) (før 1. januar 2018)
*Fylkesvei 526 (Rogaland)
*Fylkesvei 526 (Vestfold)
*Fylkesvei 526 (Østfold)
Umeå kommune

**Umeå kommune** (umesamisk: *Ubmeje*, finsk: *Uumaja*) er en kommune i Västerbottens län i landskapet Västerbotten i Sverige. Kommunen har grenser til nabokommunene Skellefteå, Robertsfors, Vindelen, Vännäs og Nordmaling. Kommunens administrasjonssenter ligger i Umeå. Kommunen er den mest folkerike i Västerbotten og Norrland, og var i 2011 på 11.-plass av Sveriges mest folkerike kommuner.

## Geografi
Skogkledd åslandskap med store myrområder. Flere dalfører strekker seg fra innlandet ut mot en skogskledd kystlette mot Kvarken og Østersjøen. Umeälven munner ut ved Umeå.

E4 og E12 går gjennom kommunen. Umeå er knytta til det svenske jernbanenettet gjennom Botniabanan og jernbanelinjen Vännäs–Umeå–Holmsund. Umeå flyplass har daglige ruteflygninger til flere destinasjoner i inn- og utland.  Det er fergeforbindelse til Vasa i Finland.

## Samisk språk
Samisk har status som offisielt minoritetsspråk i kommunen og Umeå kommune inngår i forvaltningsområdet for samisk språk i Sverige.

## Tettsteder
Umeå kommune hadde 22 tettsteder i 2010. I tabellen oppgis antall innbyggere per 31. desember 2010.

## Bilder

File:Umea_radhus_from_south.jpg|Umeå
File:Holmsunds kyrka-2007-07-29.jpg|Holmsunds kirke.
File:Sävar kyrka-2007-06-15.jpg|Sävar kirke.
File:Ålidhem C.JPG|Ålidhem C.


## Se også
* Blå vegen, en internasjonal turistvei (Norge - Sverige - Finland - Russland)

## Referanser


## Eksterne lenker
* 
Offisiell hjemmeside for Umeå kommune
Rogaland Musikkonservatorium

**Rogaland Musikkonservatorium** var et musikkonservatorium i Stavanger. Det holdt til ved Stavanger Konserthus.

Konservatoriet ble grunnlagt av Edvin A. Eikenes (1907–1981) sommeren 1945 under navnet Stavanger Musikkonservatorium. Konservatoriet endret navn til Rogaland Musikkonservatorium i 1971 og ble statlig høgskole i 1988. I 1994 fusjonerte konservatoriet med seks andre høgskoler til Høgskolen i Stavanger (i dag kjent som Universitetet i Stavanger).

## Referanser
Huseby

**Huseby**, av norrønt *Húsabýr* eller *Húsabǿr*, er et gårdsnavn som forekommer over hele Norden og på Orknøyene.

Navnet er sammensatt av genitiv flertallsform av *hús* og entallsordet *býr* eller *bǿr*, som i de fleste tilfeller betyr *gård*. På svensk og dansk kan *býr* også nyttes om *landsby*. Oluf Rygh, i *[[Norske Gaardnavne]]*, fastslår at på norsk område er betydningen *en gård med mange og gode hus*. Navnet er svært vanlig; i Sverige finnes 70 Huseby, i Danmark åtte, tre eller fire på Orknøyene

I Danmark og Sverige har historikerne lenge vært klar over at disse gårdene har eller har hatt en egen posisjon i det administrative systemet. I Norge foreligger ikke direkte dokumentasjon på dette i skriftlige kilder. Likevel greide historikeren Asgaut Steinnes å argumentere overbevisende om at de likevel hadde hatt en slik funksjon også i Norge. Over hele Norden er det nå enighet om at husebygårdene gikk inn i et system av kongseide gårder, som kongen kunne bruke på veitslereisene. Den daglige driften av gården ble styrt av en kongelig oppnevnt gårdsbestyrer, en årmann.

Hvor gammelt dette systemet er, kan ikke fastslås med sikkerhet. Mye tyder imidlertid på at den konsentrasjonen av husebygårder som finnes rundt Uppsala kan dateres til det tidligste kongedømmet her, til 600-700 e.Kr. I Norge vil det være rimelig å knytte dem til det tidligste rikskongedømmet, eller til småriker tidligere enn dette.

## Noen norske husebygårder
### [[Østfold]]
* Huseby, Borge, Fredrikstad
* Huseby, Onsøy, Fredrikstad
* Huseby, Berg, Halden
* Huseby, Spydeberg, Indre Østfold
* Huseby, Eidsberg, Indre Østfold
* Huseby, Trøgstad, Indre Østfold
* Huseby, Rygge, Moss 
* Huseby, Råde

### [[Akershus]]
* Huseby, Hurum, Asker
* Huseby, Røyken, Asker
* Huseby, Enebakk
* Huseby, Frogn
* Huseby, Skedsmo, Lillestrøm
* Huseby, Sørum, Lillestrøm
* Huseby, Nes
* Huseby, Ullensaker
* Huseby, Såner, Vestby

### [[Buskerud]]
* Huseby, Lier
* Huseby, Uvdal, Nore og Uvdal

### [[Oslo]]
* Huseby
** Huseby skole

### [[Innlandet]]
* Huseby, Grue
* Huseby, Stange
* Huseby, Vestre Toten

### [[Vestfold]]
* Huseby, Tjølling, Larvik
* Huseby, Sandefjord
* Huseby, Våle, Tønsberg

### [[Agder]]
* Huseby, Vanse, Farsund

### [[Rogaland]]
* Husabø, Eigersund
* Husabø, Hetland, Stavanger

### [[Vestland]]
* Husebø, Herdla, Askøy
* Husabø, Leikanger, Sogndal

### [[Møre og Romsdal]]
* Husby, Aure
* Husby, Eresfjord, Molde
* Husby, Øksendal, Sunndal
* Husby, Todalen, Surnadal

### [[Trøndelag]]
* Husaby, Buvika, Skaun
* Husby, Børsa, Skaun
* Husby, Klæbu
* Huseby, Kolstad, Trondheim
* Huseby, Leinstrand, Trondheim
* Husby, Åsen, Levanger
* Husby, Leka
* Huseby, Stjørna, Rissa
* Husbyna, Hegra, Stjørdal
* Husby, Stjørdal
* Husby, Verdal

### [[Nordland]]
* Husby, Hadsel
* Husby, Nesna
** Husby gårdskapell

### [[Troms]]
* Husby, Kvæfjord
* Husby, Tromsø

## Referanser
Mobilisering

**Mobilisering** vil si at en stat samler både tropper og forsyninger for å gjøre seg klar for en krig. Ordet mobilisering ble først brukt i militær sammenheng ved klargjøringen av Preussens hær i 1850 og 1860-årene. Teorier og retningslinjer for mobilisering har endret seg mye siden begrepet først ble innført.

Spesielt før første verdenskrig og andre verdenskrig utviklet mange nasjoner store planverk for å sikre en raskest mulig mobilisering av landenes ressurser. Mobilisering kan være hel eller delvis, i det siste tilfellet kalles bare en del av landets vernepliktige soldater og offiserer inn til tjeneste.

## Eksterne lenker
*
Måbøtunnelen

**Måbøtunnelen** er en 1&nbsp;893 meter lang tunnel på riksvei 7 i Eidfjord kommune i Vestland. Den er den lengste av de fire tunnelene i Måbødalen. Tunnelen åpnet i 1984. Sammen med de andre tunnelene ble det offisiell åpningsfest i 1986. Vei- og tunnelanlegget erstattet den smale og vanskelige veien i Måbødalen, som sto ferdig i 1916.

Den gamle veien gjennom Måbødalenble opprinnelig bevart som gang- og sykkelvei, og brukt som alternativ rute for syklende og gående på strekket - det er forbudt for syklende og gående i Måbøtunnelen. Veien er foreslått vernet i Nasjonal verneplan for veger, bruer og vegrelaterte kulturminner og fredet av Riksantikvaren i 2009. Sent i 2018 ble det besluttet at gamleveien skulle stenges på ubestemt tid, som følge av nye geologiske undersøkelser som tydet på at det var for stor rasfare til å tillate sykling og gåing der.

15. august 1988 fikk en buss med skolebarn og foreldre fra Kista i Sverige bremsesvikt i Måbøtunnelen og kjørte i fjellveggen. 16 mennesker omkom, hvorav 12 skolebarn i 11/12-årsalderen.

## Se også
*Måbødalen
*Måbødalulykken

## Referanser
Albert Berbatovci

**Albert Berbatovci** (født 17. februar 1989) er en norsk tidligere fotballspiller.

Han har spilt tre kamper for Norges U-18-landslag i 2007, og har to kamper for Norges U-19-landslag.

Han kom til Rosenborg fra Kattem i 2005, og spilte da for Rosenborgs andrelag. I desember 2007 signerte han en treårskontrakt for A-laget. I 2009-sesongen var han utlånt til Stavanger, men han returnerte til Rosenborg etter halvspilt sesong. Han ble klar for Ranheim etter samme sesong.

I overgangsvinduet sommeren 2010 ble han klar for Tiller etter å ha fått lite spilletid i Adeccoligaen.

Berbatovci har bodd i Norge siden han var 3 år gammel.

## Referanser


## Eksterne lenker
* 
* Spillerstatistikk på altomfotball.no 
* Spillerstatistikk på NIFS.no
Timrå kommune

**Timrå kommune** er en kommune i Västernorrlands län i landskapet Medelpad i Sverige. Kommunen grenser mot nabokommunene Härnösand og Sundsvall. Kommunens administrasjonssenter ligger i Timrå.

## Geografi
Barskogkledd åslandskap i innlandet. Delvis oppdyrka kystlandskap mot Østersjøen. Indalsälven munner ut i havet i Timrå.

E4 går gjennom kommunen. Timrå er forbundet med det svenske jernbanenettet gjennom Ådalsbanan. Sundsvall-Härnösand flyplass ligger i kommunen.

## Tettsteder
Timrå kommune hadde fire tettsteder i 2010. I tabellen oppgis antall innbyggere per 31. desember 2010.

		

## Referanser


## Eksterne lenker
Offisiell hjemmeside for Timrå
Sozialdemokratische Partei in der DDR

**Sozialdemokratische Partei in der DDR** (opprinnelig forkortet *SDP*, fra 13. januar 1990 forkortet *SPD*) var et sosialdemokratisk parti i det tidligere DDR. Det ble grunnlagt 7. oktober 1989 i Schwante utenfor Berlin og gikk inn i Sozialdemokratische Partei Deutschlands 26. september 1990. 

Partiet deltok etter den demokratiske revolusjonen i DDR i rundebordssamtalene. Da Hans Modrow utnevnte noen medlemmer av den demokratiske opposisjonen til medlemmer av regjeringen ble sosialdemokraten Walter Romberg minister uten portefølje. 

Ved det frie valget til Folkekammeret 18. mars 1990 fikk partiet 21,7 prosent av stemmene. Partiet valgte å innlede forhandlinger med det konservative valgforbundet Allianz für Deutschland og det liberale valgforbundet Bund Freier Demokraten om å danne en koalisjonsregjering, og deltok fra 12. april til 20. august 1990 i regjeringen de Maizière med seks ministre.
Kramfors kommune

**Kramfors kommune** er en kommune i Västernorrlands län i landskapet Ångermanland i Sverige. Kommunen har grenser mot nabokommunene Härnösand, Sollefteå og Örnsköldvik. Kommunens administrasjonssenter ligger i Kramfors.  

## Geografi
Kramfors kommune har en sterkt innskåret kyst med mange øyer som faller bratt mot Østersjøen og Kvarken. Skogkledt morenelandskap i innlandet. Kystområdet utgjør en del av verdensarvområdet Høga kusten. Sterk landheving. Ångermanälven renner gjennom kommunen og munner ut i havet gjennom et bredt estuar. Högakustenbron er ei hengebru over elva mellom Härnösand og Kramfors kommuner, og har Sveriges lengste bruspenn. Sandöbron krysser også elva, og var mellom 1943 og 1964 verdens lengste betongbru i sitt slag.

E4 går gjennom kommunen. Kramfors er forbundet til det svenske jernbanenettet gjennom Ådalsbanan. Kramfors-Sollefteå flygplats har daglige forbindelser til Stockholm.

## Tettsteder
Kramfors kommune hadde tretten tettsteder i 2010. I tabellen oppgis antall innbyggere per 31. desember 2010.

## Befolkningsutvikling

## Noter


## Referanser


## Eksterne lenker
* 
* Nettstedet kramforsbygder.com, hjemmesider for de ulike tettstedene og bygdene i Kramfors kommune.
Herman Berthelsen

**Herman Georg Berthelsen** (født 4. juli 1940) er en norsk redaktør, forfatter og underholdningsartist. 

Berthelsen er utdannet sosionom, men har allsidig bakgrunn fra norsk kulturliv. Han har blant annet spilt russerevy på Chat Noir i Oslo, reist på revyturné med Grethe Kausland og Jens Book-Jenssen, som han også skrev tekster til, og han har opptrådt som tryllekunstner og buktaler. Fra 1978 til 2002 var han redaktør for fagtidsskriftet *[[Kulturnytt (tidsskrift)|Kulturnytt]]*, og fra 1991 forlagsredaktør i Grøndahl Dreyer og siden Cappelens forlag. Berthelsen har hatt en særlig interesse for tidligere tiders underholdningskunst og teater, gjøgling, tivoli og sirkus, og han har skrevet flere hånd- og faktabøker om dette. Han har også turnert med sitt eget barnesirkus, *Sirkus Barnung*, i India.

Gjennom flere år har han bygd opp et omfattende underholdningsarkiv som heter *Det Glade Arkiv*.

Herman Berthelsen vokste opp i Oslo og bor i Tønsberg. 

## Bokutgivelser
* 1971: *Amatørteater*
* 1975: *Foreningslivets ABC*
* 1977: *28 tricks. Til deg som vil bli tryllekunstner*
* 1978: *Nøtteknekkeren II* – redaktør
* 1984: *Tall og triks 2* – redaktør
* 1985: *Norske tryllebøker 1798-1982 : Bibliografi*
* 1987: *[[Hvem er hvem i norsk kulturliv?]]* – redaktør
* 1989: *Kulturbygg i 80-årene* – redaktør
* 1990: *Barnas ferieguide : opplev norske fritidsparker og gøyale museer*
* 1993: Skøyerstreker
* 1994: *Oslo i fest og glede* – sammen med Gry Waage
* 1994: *Råd for uråd. Norsk kulturråd gjennom 30 år* – redaktør
* 1999: *Gamle annonser : (fra ca. 1860-1910)*
* 1999: *Gamle selskapsleker for voksne og barn*
* 2000: *Mystikk som underholdning, Tryllingens historie i Norge* – sammen med Terje Nordheim
* 2002: *Skjeggete damer og siamesiske tvillinger *
* 2005: *Hva skal vi finne på? Idébok for besteforeldre*
* 2005: *Appelsin-Herman – gjøgleren som ble millionær*
* 2009: *Sirkus i Norge – gjøglernes og sirkusenes historie* Commentum Forlag AS
* 2015: Forlystelser på Bygdøy
* 2024: Bli med på varieté

## Referanser


## Eksterne lenker
* 

*  Cappelen forlags presentasjon av Herman Berthelsen
Ånge kommune

**Ånge kommune** er en kommune i Västernorrlands län i landskapet Medelpad i Sverige. Kommunen har grenser til nabokommunene Sundsvall, Nordanstig, Hudiksvall, Ljusdal, Härjedalen, Berg og Bräcke. Kommunens administrasjonssenter ligger i Ånge.

Kommunen ble opprettet i 1971 ved sammenslåing av kommunene Torp, Borgsjö og Haverö samt Ånge köping.

## Geografi
Ånge kommune er preget av landskap med skog, spredt med områder med vann og myr. Elva Ljungan renner gjennom kommunen. Et av stedene som er kandidat til tittelen «Sveriges geografiske midtpunkt» er på fjellet Flataklocken som ligger inntil Munkbysjön i kommunens østlige del. Årsaken til betegnelsen er en tyngdepunktsbestemmelse av Sveriges landmasse, beregnet av Kungliga Tekniska Högskolan i Stockholm, 1947. Ånge kommune omfatter totalt 3 300&nbsp;km².

Ånge er et jernbaneknutepunkt hvor Mittbanan og Norra stambanan møtes.

## Tettsteder
Ånge kommune hadde seks tettsteder i 2010. I tabellen oppgis antall innbyggere per 31. desember 2010.

Ånge kommune hadde ni småsteder i 2012:

## Vennskapskommuner
*  Malvik, Norge
*  Oravais, Finland
*  Ogre, Latvia
*  Beng, Laos

## Referanser


## Eksterne lenker
*
Fjellhug/Vereide Idrettslag

**Fjellhug/Vereide IL** (forkortes gjerne **Fj/V IL**) er et idrettslag fra Gloppen kommune i Sogn og Fjordane. Klubben ble stiftet i 1899, og er en sammenslåing av skilaget *Fjellhug* og *Vereide Idrettslag*. Klubben har i dag grupper for friidrett, langrenn, volleyball og håndball i tillegg til barneidrettsgrupper og trimgrupper.

## Historie
*Skilaget Fjellhug* er Gloppen kommunes eldste idrettslag. Laget ble etablert i 1899. Laget var sentrert rundt Fjellbygda, og hadde blant annet egen hoppbakke der.* Vereide Idrettslag*
ble stiftet i 1922, og hadde andre idrettstilbud enn Fjellhug, med friidrett og håndball som de mest sentrale. Det ble gjerne til at bygdas utøvere stilte for Vereide på sommeren og for Fjellhug innen vintersport.

I 1966 slo lagene seg sammen i navnet Fjellhug/Vereide IL.

## Anlegg

Kleivane Skisenter i Fjellbygda har en to kilometer lang lysløype og en skiskytterarena. Anlegget ble bygd på slutten av 80-tallet og starten av 90-tallet og var i drift fra nyttår 1993.  På arenaområdet er det bygd en skihytte av material fra gamle Austrheim skole.

Anlegget blir mye brukt som utfartssted for skiturer til fjelltoppene på Nordstranda.

## Arrangement
Rypeskarrennet er et årlig langrennsløp og turlangrenn på om lag 24 kilometer siden 1979. Løpet gikk originalt fra Utvikfjellet vestover over fjella via Rypeskaret til Fjellbygda ved Sandane, men det ble senere etablert en rundløype med start og målgang på Utvikfjellet. Rennet arrangeres oftest i forbindelse med påsken.

Svinestrandløpet er et motbakkeløp som arrangeres av Fjellhug/Vereide IL. Løpet ble første gang arrangert i 2005.

## Kjente utøvere
* Rune Gjengedal (1947), tidligere  høydehopper, med bronse fra NM.
* Harald Gjengedal (1956), tidligere hekkeløper og 4 ganger norsk mester.
* Kjell Ove Hauge (1969), tidligere kulestøter med VM-finale fra 1997.
* Odd-Bjørn Hjelmeset, (1971), verdensmester i langrenn.
* Elin Isane, (1975), kaster med over 20 NM-medaljer.

## Eksterne lenker
* Klubbens hjemmeside
Härnösand kommune

**Härnösand kommune** (sørsamisk: *Hïernesaande*) er en kommune i Västernorrlands län i landskapet Ångermanland i Sverige. Kommunen har grenser til nabokommunene Sollefteå, Kramfors og Timrå. Kommunens administrasjonssenter ligger i Härnösand.

## Geografi
I vest er det et kupert morenelandskap, kysten mot Østersjøen er innskåret med flere øyer, blant andre Hemsön og Härnön. Härnösands kystlinje mot Kvarken, Höga Kysten, har siden 2000 vært et verdensarvssted.

E4 går gjennom kommunen og Riksväg 90 starter/slutter i kommunen. Härnösand er forbundet med det svenske jernbanenettet gjennom Ådalsbanan.

## Tettsteder
Härnösand kommune hadde fire tettsteder i 2010. I tabellen oppgis antall innbyggere per 31. desember 2010.

## Noter


## Referanser


## Eksterne lenker
*
Ten Summoner’s Tales

***Ten Summoner's Tales*** er et musikkalbum fra 1993 av den britiske sangeren Sting. Albumet består av tolv sanger uten et klart felles tema, og med en noe lysere stemning enn *[[The Soul Cages]]* fra 1991. Tematisk kretser tekstene om kjærlighet og moralske spørsmål, men også med innslag av humor både i tekstene og i det musikalske innholdet. Sting gjør for eksempel bruk av skjeve taktarter som 5 og 7 firedeler i flere av låtene, som veksler fint med 4 firedeler på refrenget på for eksempel Love is stronger than justice.

## Sporliste
Tekst og melodi av Sting når ikke annet er oppgitt.

# «If I Ever Lose My Faith in You» – 4:30
# «Love Is Stronger Than Justice (The Munificent Seven)» – 5:11
# «Fields of Gold» – 3:42
# «Heavy Cloud No Rain» – 3:39
# «She's Too Good for Me» – 2:30
# «Seven Days» – 4:40
# «Saint Augustine in Hell»  – 5:05
# «It's Probably Me» (Sting, Eric Clapton, Michael Kamen) – 4:57
# «Everybody Laughed But You» – 3:53 
# «Shape of My Heart» (Sting, Dominic Miller) – 4:38
# «Something the Boy Said» – 5:13
# «Epilogue (Nothing 'Bout Me)» – 3:39

## Eksterne lenker
* sting.com Om *Ten Summoner's Tales* på Stings hjemmeside
*
Liste over Naruto-kapitler (Del I)

Dette er en **liste over kapitler i [[manga]]-serien ''[[Naruto]]***, som dekker de første 244 kapitlene. Kapitlene er skrevet av [[Masashi Kishimoto]], og ble publisert av [[Shueisha]] i magasinet [[Weekly Shonen Jump]].

==Om serien==
Første kapittel kom på trykk i [[1999]], og omfatter til sammen 244 kapitler. De seks siste kapitlene er en del av en [[Gaiden]] som kalles «*Kakashi Gaiden*», denne finner sted flere år før den regulære handlingen. Kapitlene etter «*Kakashi Gaiden*» er en del av [[Del II]], den andre delen av *Naruto*-historien, som finner sted to- og ett halvt år etter slutten på Del I.

En [[anime]]-adapsjon, produsert av [[Studio Pierrot]] og [[TV Tokyo]], ble vist på TV Tokyo f.o.m. 3. oktober 2002. Siste episode av *Naruto*-serien ble vist 8. februar 2007, serien ble etterfulgt av anime-adapsjonen av Del II, kjent som *Naruto*: Shippūden.

Manga-serien *Naruto* ble utgitt som [[føljetong]] i Nord-Amerika av [[Viz Media]] i magasinet [[United States Shonen Jump]]. Det første kapittelet av den engelske utgaven, ble publisert 7. januar [[2003]].<br />
Den engelske utgaven av anime-serien *Naruto* blir vist på [[Cartoon Network]] og [[YTV]]. Første episode ble sendt 10. september 2005.

I [[Norge]] blir *Naruto'' utgitt av Schibsted Forlagene, i magasinet Shonen Jump.

Kapitlene har blitt satt sammen til tjuesju tankōbon (samlebøker), Den første tankōbon ble utgitt 3. mars 2000, og den tjuesjuende 4. april 2005.
Samtlige tankōbon inneholder ni kapitler fra den originale manga-serien, med unntak av den første som kun har syv kapitler.

## Bokliste

## Referanser
Den livlandske krønike

Henrik av Livlands **Livlandske krønike** (på latvisk *Indri&#311;a hronika*; latin *Heinrici Cronicon Lyvoniae*) er et historisk dokument som beskriver Latvias og Estlands historie mellom årene 1180 og 1227. Det er det eldste kjente dokumentet om Livland, Latvias historie.

## Bakgrunn
På 1200-tallet, samtidig med de velkjente korstogene mot Jerusalem og Midtøsten, foregikk Østersjøskorstogene. Før korstogene mot Livland (som bestod av dagens Estland og Latvia) var dette området et hedensk samfunn. I dette området møttes både hansakjøpmenn, handelsfolk fra Novgorod, tyskere, dansker, svensker, nordmenn og russere hverandre. Gjennom denne kontakten oppsto det handel, kultur og landing av religiøse impulser. Flere skandinaviske herskere og Den tyske orden erobret og bosatte deler av Baltikum.

## Innhold
Henrik av Latvias Livlandske krønike inneholder øyenvitneskildringer om korstogstiden på en meget menneskelig og levede måte.

Den viser til de kompliserte forholdene som oppstår når religiøse motiv blandes med politiske hensikter. Den andre kjente latviske krøniken, rimkrønike, har ikke like stor historisk verdi efter som den stort sett er skrevet som en patriotisk fortelling til kristen hoffunderholdning. 

Krøniken består av fire bøker. De første to bøkene, *Om Livland* og *Om biskop Berthold*, beskriver de to tyske biskopene Meynards og Bertholds ankomst og deres mislykkede forsøk på å etablere seg i Livland.

Den tredje boken, *Om biskop Albert*, beskriver den tredje biskopen, Albert von Buxhövden, grunnleggeren av Sverdridderordenen, og erobringen av Livland. Den fjerde boken, *Om Estland*, beskriver Alberts og Sverdridderordens erobring av Estland. Originalmanuskriptet er dessverre ikke bevart. Det finnes dog 16 ulike kopier som er nedskrevet mellom 1300-tallet og 1800-tallet, den eldste kopien går under navnet *[[Codex Zamoscianus]]*. Det finnes heller ikke så mye materiale tilgjengelig på internett, mens det finnes noen utdrag, http://www.ut.ee/klassik/lat/chindex.html , og en side av en av kopiene kan ses her: https://web.archive.org/web/20060522193712/http://estonica.org/failid/406/henriku_kroonika_papp.jpg.

Hans krøniker er skrevet fra en synsvinkelen til den katolske kirke og dens innvirkning på området. Krøniken kan være påbegynt som en rapport til den pavelige legaten Vilhelm av Modena, som Henrik var tolk for mellom 1225 og 1227. Vilhelm av Modena var i Livland for å megle i en intern kirkedisputt mellom den kristne ridderordenen, sverdridderordenen og Livlands katolske biskopers territorielle krav.

### Sverige i krøniken
I år 1203 omtaler krøniken Visby. Dette er det eldste nå kjente skriftlige omtalen av stedet. Krøniken forteller også om at det samme år var estere fra øyen Øsel i Blekinge, der de blant annet skal ha ødelagt en kirke og tatt slaver og plyndret. Videre står det at slike angrep ikke var uvanlige i Sverige og Danmark.

## Se også
*Henrik av Livland
*Østersjøkorstogene

## Eksterne lenker
* ''The Chronicle of Henry of Livonia'' – Krøniken oversatt til engelsk av James A. Brundage
* Indriķa hronika – hele krøniken på Latvisk
Matilda (stridsvogn)

**Matilda** (**Tank, Infantry, Mk II, Matilda II (A12)**) var en britisk såkalt infanteristridsvogn i produksjon fra 1937 og i tjeneste i begynnelsen av andre verdenskrig. Fra 1937-1943 ble det produsert 2&nbsp;987 Matilda. Under den tyske invasjonen av Frankrike viste stridsvognen seg å by tyske styrker motstand blant annet ved slaget om Arras.

I tillegg til britisk tjeneste ble det sendt over 1&nbsp;000 Matilda til Sovjetunionen. Stridsvognen viste seg etterhvert sårbar overfor den kraftige tyske 88-mm panservernkanonen og ble etterhvert tatt ut av tjeneste i Europa og Nord-Afrika, mens den deltok i krigshandlingene i Asia inntil Japan kapitulerte i 1945.
Markus Meckel

**Markus Meckel** (født 18. august 1952 i Müncheberg ved Frankfurt an der Oder i Brandenburg) er en tysk sosialdemokratisk politiker, protestantisk prest og tidligere DDR-opposisjonell.
Meckel deltok i opposisjonen mot kommunistregimet i DDR fra 1970-årene, og tok i oktober 1989 initiativ til grunnleggelsen av Sozialdemokratische Partei in der DDR, og var partiets talsmann, nestleder og fungerende leder. Partiet gikk inn i SPD 26. september 1990.

Ved det frie valget 18. mars 1990 ble han innvalgt i Folkekammeret i DDR. Han var DDRs utenriksminister i regjeringen de Maizière fra 12. april til 20. august 1990, og spilte dermed en sentral rolle i forberedelsen av Tysklands gjenforening. Meckel har vært medlem av Forbundsdagen siden 3. oktober 1990.

Fra 1992 til 1994 var han SPDs saksordfører i kommisjonen *Aufarbeitung von Geschichte und Folgen der [[Sozialistische Einheitspartei Deutschlands|SED]]-[[Diktatur]] in Deutschland* og fra 1994 til 1998 SPDs saksordfører i kommisjonen *Überwindung der Folgen der SED-Diktatur im Prozess der Deutschen Einheit*.

I Forbundsdagen er Meckel ellers spesielt opptatt av Europa-politikk og forholdet til Polen. Han har vært formann for den tysk-polske parlamentarikergruppen siden 1994. Siden 1991 har han også vært medlem av NATOs parlamentariske forsamling og har ledet den tyske delegasjonen siden 1998. Han var visepresident for NATOs parlamentariske forsamling fra november 2000 til november 2002.

Meckel er rådsformann i Stiftung zur Aufarbeitung der SED-Diktatur og rådgiver for den føderale kommissæren for Stasi-arkivene (*Bundesbeauftragte für die Stasi-Unterlagen*).

## Utmerkelser
* 1995 Forbundsrepublikken Tysklands fortjenstorden 1. klasse.
* 1998 Ridderkorset av Republikken Polens fortjenstorden.
* 2002 Den litauiske Storfyrst Gediminas av Litauens orden.
* 2003 Viadrina-prisen.
* 2004 Den estiske Terra Mariana-korsets orden, 2. klasse.
* 2005 Den latviske Trestjerneordenen.

## Referanser


## Eksterne lenker
* 
* 
* Biografi, Forbundsdagen
Daycruiser

En **daycruiser** er en rask og åpen type fritidsbåt med vindskjerm, vanligvis i størrelsesorden rundt 20–30 fot, med en mindre kabin under fordekket. 

Båttypen er primært beregnet for dagsturer og aktiv bruk, men er også utstyrt slik at et begrenset antall personer kan overnatte om bord. Overnattingskapasiteten ligger som regel på to til seks personer. Komfortnivået varierer, og i de minste modellene er fasiliteter som bysse og toalett enten svært enkle eller helt fraværende.

## Referanser


## Litteratur
* Greenhill, Basil: *Aak to Zumba - A Dictionary of the world`s watercraft* 2000 ISBN 0-917376-46-3 (s. 157)
Straumholbrua

**Straumholbrua** er ei veibru på fylkesvei 715 i Osen kommune i Trøndelag. Den 180 meter lange brua krysser Osenstraumen. Brua ble åpnet av kong Olav V i 1979.

Straumholbrua er del av *Nordfosen vegmiljø*. 21. desember 2009 kunngjorde Riksantikvaren at Nordfosen vegmiljø blir fredet.

## Se også
* Liste over broer i Norge
* Liste over broer i Norge etter lengde

## Referanser
Paul Bindel

**Paul Bindel** (født 7. januar 1894 i Magdeburg, død 29. mai 1973 i Düsseldorf) var en tysk maler, tegner og billedhogger.

Han ble blant annet erklært entartet av nazistene og fikk i alt beslaglagt fem verk . Han tjenestegjorde i begge verdenskrigene og havnet i 1945 i russisk krigsfangenskap. Etter krigen ble han professor ved Staatlige Kunstakademie Düsseldorf.

Verker av ham finnes blant annet i Düsseldorfs bymuseum, avdeling kunst.

## Referanser


## Eksterne lenker
*
Örnsköldsvik kommune

**Örnsköldsvik kommune** (sørsamisk: *Orrestaare*) er en kommune i Västernorrlands län i landskapet Ångermanland i Sverige. Kommunen har grenser mot nabokommunene Kramfors og Sollefteå i Västernorrlands län og til Åsele, Bjurholm og Nordmaling i Västerbottens län. Kommunens administrasjonssenter ligger i Örnsköldsvik.

## Tettsteder
Örnsköldsvik kommune hadde atten tettsteder i 2010. I tabellen oppgis antall innbyggere per 31. desember 2010.

	
## Referanser
Hermann Berthelsen

:*For den norske forfatteren Herman Berthelsen, se [[Herman Berthelsen]].*
**Hermann Berthelsen** (født 2. mars 1956 i Sisimiut, Grønland) er en grønlandsk politiker. Han representerer partiet Siumut.

Pr oktober 2009 er han borgermester i Qeqqata kommune, før dette var han borgermester i Sisimiut kommune. 

17. januar 2008 overtok han styreleder i IT-selskapet Sermit AS etter avdøde tidligere borgermesteren i Nuuk kommune, Agnethe Davidsen. 

## Referanser
Bowrider

En **bowrider**, eller en **baugrytter**, er en krysning mellom båttypene skjærgårdsjeep og daycruiser. Bowrideren er en åpen, selvlensende båt. Den har et åpent baugparti med sitteplasser foran styreposisjonen i den store kokpiten som går fra akter til baug. 

Bowrideren har vanligvis en lengde på mellom 17 og 30 fot og har plass til mellom 6 og 10 personer om bord. Foran styreposisjonen har den en vindskjerm, i likhet med daycruiserne. Båttypen er godt egnet i lukkede farvann og på åpen sjø i rolig vær. Bowrideren kan gjøre en gjennomsnittlig hastighet på mellom 30 og 40 knop.
Sollefteå kommune

**Sollefteå kommune** (sørsamisk: *Sjoelehte*) er en kommune i Västernorrlands län i landskapet Ångermanland i Sverige. Kommunen har grenser til nabokommunene Örnsköldsvik, Kramfors, Härnösand, Sundsvall, Ragunda, Strömsund, Dorotea og Åsele. Kommunens administrasjonssenter ligger i Sollefteå.

## Geografi
Kupert skogbevokst landskap. Ångermanälven renner gjennom kommunen i dalføret Ådalen. Faxälven munner ut i Ångermanälven ved Sollefteå. Vassdragene i kommunen er sterk utbygd og 16 kraftverk bidrar til at kommunen er Sveriges nest største vannkraftsprodusent.

Kommunen er forbundet til det svenske jernbanenettet gjennom Ådalsbanan og Stambanan genom övre Norrland. Kramfors-Sollefteå flyplats ligger i nabokommunen Kramfors.

## Tettsteder
Sollefteå kommune hadde seks tettsteder i 2010. I tabellen oppgis antall innbyggere per 31. desember 2010.

## Referanser


## Eksterne lenker
Offisiell hjemmeside for Sollefteå kommune
Slaget om Arras

**Slaget om Arras** var et alliert motangrep mot de angripende tyske styrkene under invasjonen av Frankrike i mai 1940. For å redde en britisk styrke som var omringet ved den franske byen Arras ble det beordret et motangrep. De britiske Matilda stridsvognene hadde først stor suksess og ble kun stoppet da general Rommel beordret bruk av 88 mm antiluftskyts som panservern.

For britene var det en taktisk suksess og bidro sannsynligvis til at Storbritannias evakuering ved Dunkerque kunne gjennomføres.
Benzamid

**Benzamid** er et off-white fast stoff med kjemisk formel C6H5CONH2. Det er et derivat av benzosyre. Det er litt løselig i vann, og løselig i mange organiske oppløsninger. 

## Benzamider

Benzamider er en klasse av amider av benzosyre. I psykiatri er enkelte substituerte benzamider terapeutisk brukt som neuroleptika og/eller antipsykotika. To aktive substanser fra gruppen av benzamider er i bruk:

* Sulpirid 
* Amisulprid

Et annet benzamid, Remoksiprid, ble tatt av markedet i 1993 på grunn av bivirkninger. Enkelte analgeter som salicylamid eller etenzamid har også benzamidstrukturer.

## Se også
* ATC kode N05#N05AL Benzamider

## Eksterne lenker
* Fysiske karakteristika
* Sikkerhet MSDS data
*
Mogul

**Mogul** har flere betydninger:

* En mektig forretningssjef, også kjent som forretningsmagnat
* Betegnelse på herskerne i riket som Babur grunnla i India i 1542&ndash;27, kjent som stormogulene
* Mogulriket eller et medlem av dets herskende dynasti
* Et av de mest kjente norske internett-konsulentselskapene i perioden 1995&ndash;2003.
* En fyrste innenfor Hinduismens religion.
Store Holmsund bru

**Store Holmsund bru** er ei veibru på fylkesvei 715 i Osen kommune i Trøndelag. Den 160 meter lange brua krysser Brattgjerdfjorden.

Store Holmsund bru er del av *Nordfosen vegmiljø*. 21. desember 2009 kunngjorde Riksantikvaren at Nordfosen vegmiljø blir fredet.

## Referanser


## Se også
* Liste over broer i Norge
* Liste over broer i Norge etter lengde
Seogwipo

**Seogwipo** er en administrativ enhet i den sørkoreanske provinsen Jeju, som består av øya med samme navn. Antall innbyggere er vel 156&nbsp;000. I juli 2006 ble det etter en folkeavstemning bestemt at byen Seogwipo skulle slås sammen med regionen Namjeju, slik at den nye regionen omfatter hele den sørlige delen av øya Jeju. Nord på øya ligger Jeju by, som også er regionens hovedstad.

Regionen er ytterligere delt opp i følgende administrative enheter: 3 eup, 2 myeon og 12 dong som igjen er delt inn i 67 Tong, 76 Ri og 1242 Ban.

## Se også
* Liste over sørkoreanske byer

## Eksterne lenker
*  Jejus offisielle nettsted
* Open Directory category
* Galbijim wiki om Seogwipo
Cabincruiser

**Cabincruiser** er en moderne motorbåt som gir overnattingsmuligheter for et mindre antall personer. En cabincruiser kan ha flere lugarer og har vanligvis stor uteplass. Styreposisjonen er ofte lukket i eget styrehus eller lugar åpen mot akter. De fleste cabincruisere har innenbordsmotor og et halvplanende eller planende undervannsskrog, dette gjør det det mulig å oppnå høyere fart. Det er mange ulike varianter av denne båttypen over hele verden.
Hagajordet

**Hagajordet gravplass** er en gravplass på Trautskogen i Nord-Odal.

Gravplassen var i bruk fra 1862&ndash;1878. Veien til gravplassen er skiltet, og de fleste av gravene sees som markerte hauger i terrenget. Grunnvannet sto høyt på Hagajordet, derfor ble det en ny gravplass på Gammeldalsrud. Gravplassen er restaurert i nyere tid.

## Litteratur
* 

## Eksterne lenker
* [Kart over Hagajordet gravplass](https://darkiv.no/Allslekt/Feltkart/(Nord-Odal)-Hagajordet.jpg) (Allslekt)
*
Gammeldalsrud

**Gammeldalsrud gravplass** ligger på Trautskogen i Nord-Odal kommune.

Gammeldalsrud gravplass ble etablert i 1878, da Hagajordet gravplass ble oversvømt og ubruklig. Gravplassen ble erstattet av Trautskogen kapell i 1932.

Veien til Gammeldalsrud er skiltet, og det står i dag et identisk klokketårn fra tiden gravplassen ble brukt på stedet. Gravene sees som markerte hauger i terrenget. Alle navnene til de 113 personene som ble begravet her står på en oppslagstavle i klokketårnet.

## Litteratur
* 

## Eksterne lenker
* [Kart over Gammeldalsrud gravplass](https://darkiv.no/Allslekt/Feltkart/(Nord-Odal)-Gammel%20Dalsrud.jpg) (Allslekt)
*
Barbitursyre

**Barbitursyre** eller **malonylurea** eller **4-hydroksyuracyl** er en organisk forbindelse basert på et pyrimidin hetrosyklisk skjelett. Det er et luktfritt pulver løselig i varmt vann. Barbitursyre er hovedbestanddelen i en stor klasse av barbiturater som har sentralnervesystemdempende egenskaper selv om barbitursyre i seg selv ikke er farmakologisk aktiv. Forbindelsen ble oppdaget av den tyske kjemikeren Adolf von Baeyer i 1864 ved å kombinere urea og malonsyre i en kondensasjonsreaksjon. Malonsyre har siden blitt erstattet av dietylmalonat.

:

På karbon alfa har det reaktive hydrogenatom. Med Knoevenagel kondensasjonsreaksjon kan barbitursyre danne et stort antall av barbituratemedisiner som også virker som sentralnervesystemdempende. 

Barbitursyre er brukt i syntese av riboflavin.

## Se også
* Barbiturase
* Barbiturat

## Eksterne lenker
* MSDS http://www.jtbaker.com http://www.jtbaker.com/msds/englishhtml/b0300.htm
* *Barbituric acid* J. B. Dickey and A. R. Gray ':'Organic Syntheses'', Coll. Vol. 2, side 60; Vol. 18, side 8 Online Article
Skjærgårdsjeep

**Skjærgårdsjeep** er en åpen båt med styrekonsoll i midten eller ved ripa. Den blir som regel benyttet i lukket farvann og rolig sjø i godvær.

Den er også kjent som en liten «hyttebåt», noen ganger er styreposisjonen med konsollen lukket med et overbygg. Noen har vindskjerm, andre ikke. Det er varianter med to konsoller side om side også. Den er en åpen båt uten fordekk som må tømmes for vann etter regn eller sjøsprøyt. De fleste skjærgårdsjeeper er selvlensende. Båttypen er som regel utstyrt med utenbordsmotor, oftest store og sterke påhengsmotorer. 

Bruksområdet for en slik skjærgårdsjeep er bredt, men de er ikke egnet for kjøring i farvann med røft vær og store bølger. De har høy hastighet ved å ha et halvplanende eller planende skrog. Flere typer er utviklet, men den mest populære er allbruksbåten, en enkel og funksjonell modell uten unødvendige tillegg, som egner seg til ulike formål som turer, frakt og fiske.

Den blir ofte forvekslet med de tradisjonelle landstedsbåter i norske omgivelser, men er en videreutvikling med større dimensjoner som er beregnet for store påhengsmotorer. Som med alle moderne båter med utenbordsmotor er den en plattgatter, men uten speil og med større fribord.
Markensplassen

**Markensplassen** er et meget sentralt beliggende område midt i Kongsvinger sentrum.
Området har så langt blitt benyttet til parkeringsplass for Pyramiden Kjøpesenter, Kongsvinger svømmeanlegg og Messehallen. Markensplassen ble tatt i bruk til parkering i forbindelse med etableringen av Hjemkjøp i 1960.

Hjemkjøp ble bygget ut i tre faser henholdsvis 1960, 1965 og 1972. Etter siste utbygging åpnet Hjemkjøp Stormarked som konkurrent til varehuset ETO. I perioden fra 1974 til 1982 ble varehuset drevet som et EPA varehus. Varehuset er senere omprofilert til Pyramiden Kjøpesenter.

Markensplassen er i dag omsluttet av Messehallen/Europris, Pyramiden Kjøpesenter, Kongsvingerhallen, Kongsvinger svømmeanlegg, Brannstasjonen, Pinsekirken og Byparken.

Navnet kommer av at Kongsvinger-marken siden 1962 har blitt avholdt på Markensplassen og i Byparken. Kongsvinger-marken gjennomføres to ganger per år med tre dager i mai og september.
Vyg

**Vyg** (russisk: Выг) er ei elv i Karelia i Russland. Vyg består av øvre og nedre Vyg. Øvre Vyg er 135 kilometer lang og har sine kilder i Verkhotinoje-sjøen øst for Onega, og løper ut i Vygozero ved Vorosjgora. Øvre Vyg flyter gjennom flere små innsjøer i et sumpete landskap. Nedre Vyg er 102 kilometer lang og renner fra Vygozero, og løper ut i Onegabukta i Kvitsjøen ved Belomorsk. Nedre Vyg kontrolleres av flere dammer som en del av Kvitsjøkanalen.

## Referanser
Ålesund storsenter

**Ålesund Storsenter** er et kjøpesenter i Ålesund sentrum. Kjøpesenteret har idag ca. 40 butikker og spiseplasser, fordelt på to bygninger. Kjøpesenteret ble åpnet i 1998 da de to mindre kjøpesentrene Møller City og Grimmergaarden ble slått sammen til ett. Og samtidig ble det foretatt en betydelig utviding av Grimmergaarden. 

Senere ble Ålesund Storsenter utvidet i 2005. Senteret har vært en suksess i en periode der Ålesund sentrum har hatt stor konkurranse fra handelsområdet Moa i Spjelkavik bydel, og har bidratt til en økning i handelen i sentrum.

Ålesund Storsenter er bygget i et kvartal slik at man har inn- og utganger i fire forskjellige gater, og fra senterets parkeringshus. 

Senteret har flere spiseplasser, et stort antall klesbutikker, og mange gave-/interiørbutikker, samt lekebutikk, jernvarehandel, parfymeri og elektronikk butikk.

## Eksterne lenker
* Ålesund Storsenter nettside
Bjuv kommune

**Bjuv kommune** er en kommune i Skåne län i landskapet Skåne i Sverige. Kommunens administrasjonssenter ligger i Bjuv.

Kommunen ligger nordvest i Skåne og grenser mot kommunene Åstorp i nord Svalöv i øst og sør og mot Helsingborg i sør og vest.

## Tettsteder
Bjuv kommune har fem tettsteder. I tabellen oppgis antall innbyggere per 31. desember 2010.

## Referanser


## Eksterne lenker
*
Malonsyre

**Malonsyre** er en dikarboksylsyre med kjemisk formel CH2(COOH)2. Ionisert form av malonsyre, slik som dets estere og salter, er kjent som **malonater**. For eksempel, dietylmalonat er malonsyres etyl ester. Navnet kommer fra Latin *malum*, som betyr *eple*.

## Biokjemi
Kalsium saltet av malonsyre finnes i høye konsentrasjoner i rødbeter. Malonsyrens normaltilstand er som hvite krystaller.

## Organisk syntese
En klassisk fremstilling av malonsyre starter fra eddiksyre. Denne syren blir klorert til kloreddiksyre. Natriumkarbonat danner natrium salt som så blir reagert med natriumcyanid til cyanoeddiksyresaltet i en nukleofil substitusjon. Nitril gruppen can bli hydrolysert med natriumhydroksid to natriummalonat og acidification affords malonsyre.

## Organiske reaksjoner
I en velkjent reaksjon inngår malonsyre i en kondensasjonsreaksjon med urea til barbitursyre.  Malonsyre brukes ofte som enolat i Knoevenagel kondensasjoner eller kondenseres med aceton og danner Meldrums syre. Dets estere brukes også for -CH2COOH synton i malonestersyntese.

## Patologi
Når forhøyede malonsyrenivåer er ledsaget av forhøyede metylmalonsyrenivåer kan dette indikere den ofte uoppdagede  metabolske sykdommen kombinert malonsyre- og metylmalonsyreuri (CMAMMA). Ved å beregne ratioen mellom malonsyre og metylmalonsyre i plasma kan CMAMMA skilles fra klassisk metylmalonsyre-acidemi.

## Referanser


## Kilder
* 

## Eksterne lenker
* 
* pH spectrum https://web.archive.org/web/20170518231449/http://theoprax-research.com/ Disodium Malonate
* pH spectrum https://web.archive.org/web/20170518231449/http://theoprax-research.com/  Malonic acid copper complex
Klokketårn

Et **klokketårn** er et tårnoppbygg som rommer ei eller flere støpte klokker til å ringe med, ofte i forbindelse med mer eller mindre religiøse seremonier, som for eksempel gudstjeneste, dåp, konfirmasjon, bryllup, begravelse med mer. Klokketårn og kirketårn er imidlertid ikke det samme, siden et kirketårn er et hvilkensomhelst tårnoppbygg som reises i direkte tilknytning til et kirkebygg, enten det har klokker til å ringe med eller ikke. En klokketårn, på sin side, trenger ikke å ha noen religiøs tilknytning.

I noen tilfeller kan klokketårn ha mekaniske urverk som viser tiden på ei urskive utvendig på tårnet og ringer med klokker til bestemte tider av døgnet, som for eksempel det verdenskjente klokketårnet Big Ben i London gjør. Denne typen klokketårnene er gjerne ikke av religiøs karakter. Formen på klokketårn kan variere. Mest vanlig er kvadratisk tårnoppbygg som ender i ei klokkestue med tak over, på kirker og lignende ofte også med høy hjelm og spir med kule og vindfløy.

Klokkene sitter gjerne montert i en klokkestol i et eget lite rom, typisk kalt **klokkestue**, høyt oppe i klokketårnet. Rommet har gjerne glugger som kan åpnes, såkalte **lydglugger**, for å slippe ut lyden fra klokkene. Ofte er det lydglugger i alle retninger, men ikke bestandig. Tuft kirke i Hvittingfoss har for eksempel lydglugger i kun tre retninger. Klokkene støper for å gi god klang og kalles ofte kirkeklokker, fordi nesten alle kirker bruker sånne klokker. Mange kirkesamfunn har til og med egne folk ansatt for å ringe med klokkene til spesielle begivenheter. Disse ansatte kalles klokkere, selv om selve ringeprosessen for en stor del har blitt automatisert i våre dager. I kirkene henger det som regel én, to eller tre sånne støpte klokker, men det kan også være flere. I Kongsberg kirke er klokkestua bestyrket med et klokkespill og har mange flere klokker, noe man også finner i en enda mer avansert variant ved Nidarosdomen. Også i Oslo rådhus er det ene tårnet bestyrket med et svært avansert klokkespill, og tårnet har utvendig urskive som viser tiden, på framsiden ut mot havneområdet ved Aker brygge. Det samme gjelder for Bærum rådhus.

## Se også
* Klokkestøper
* Olsen Nauen Klokkestøperi
* Whitechapel klokkestøperi
* Beffroi 
* Klokketårnene i Belgia og Frankrike

## Litteratur
*Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0
Aspøy

:*Så du etter [[Aspøya]] i Tingvoll kommune?*

**Aspøy** eller **Aspøya** er ei øy og en bydel i Ålesund kommune. Øya er en av sentrumsøyene og har et folketall på 3 408 (2014). Aspøya er en tett befolket øy, siden arealet bare er 0,6&nbsp;km². Øya huser idag Ålesunds politistasjon, flere av byens hoteller, kunstmuseet Kube, Jugendstilsenteret, Ålesund kirke og mye av Ålesunds fiskeindustri.

Aspøya hadde tidligere en mye større del av Ålesunds sentrumshandel. Idag har bydelen færre butikker enn tidligere, men her har dukket opp flere store varehus, kafeer og uteplasser. I bydelen ligger også Moloveien der trehusbebyggelsen står igjen fra før bybrannen i 1904 og fyrtårnet Molja (uttales «Moljå») som i 2008 ble ombygget til hotellrom.

Øya er forbundet med naboøya, Nørvøya, via Hellebroa over Ålesundet - også kalt Brosundet, og med Skarbøvika på naboøya Heissa via Steinvågbrua fra 1953.

## Referanser
8,8 cm FlaK

**8,8&nbsp;cm FlaK** var en serie tyske kanoner, opprinnelig beregnet for luftvern, men etterhvert også brukt mot stridsvogner.

## Referanser
Båstad kommune

**Båstad kommune** er en kommune i Skåne län i landskapene Skåne og Halland i Sverige. Kommunen har grenser til nabokommunene Ängelholm i Skåne län og Laholm i Hallands län. Kommunens administrasjonssenter ligger i Båstad. 

## Geografi
Kommunen omfatter mesteparten av Bjärehalvøya, som ligger mot Kattegat sør for Laholmsbukten og nord for Skälderviken. Høydedraget Hallandsås strekker seg østover på halvøya fra Hovs Hallar, og har tradisjonelt vært regna som grensa mellom landskapene Halland og Skåne. Mange fine sandstrender langs kysten, og sommerturisme er en betydelig næring i kommunen. Helt i vest ligger øya Hallands Väderö som har status som naturreservat. 

E6/E20 går gjennom kommunen. Båstad er knytta til det svenske jernbanenettet gjennom Västkustbanan.

## Tettsteder
Båstad kommune har syv tettsteder. I tabellen oppgis antall innbyggere per 31. desember 2010.

**Noter:**
*  - Den delen  av Vejbystrand som ligger i Båstad kommune. Hoveddelen av tettstedet ligger i Ängelholm kommune.

## Referanser


## Eksterne lenker
*
Byneset musikkorps

**Byneset musikkorps** er et amatørkorps fra Byneset i Trondheim.

Korpset består av rundt 60 medlemmer og øver i Bynesaulaen på Spongdal skole. 

Byneset musikkorps deltar årlig på konkurranser som Trøndersk mesterskap og NM for janitsjarkorps.

Korpset ble startet i 1889.

## Eksterne lenker
* 
*
Hålandsmarka

**Hålandsmarka** er et tettsted i Sola kommune i Rogaland. Tettstedet har  innbyggere per 1. januar , og ligger omtrent syv kilometer sørvest for kommunesenteret Solakrossen. Hålandsmarka er også navnet på et stort friluftsområde, med gode lysløyper og rasteplasser.

Hålandsmarka er Norges mest tettbefolkede tettsted med  innbyggere pr. kvadratkilometer pr . Oslo tettsted ligger på 2.-plass med  innbyggere pr. kvadratkilometer.

## Referanser
Varpebåt

**Varpebåt**  ble tatt i bruk på de norske vassdragene, hovedsakelig i Glommavassdraget, i arbeidet med tømmerfløtingen. Disse erstattet spillflåtene under varping av tømmer og trekking av renskebommer på 1930-tallet.

Det var varpet flåter i mange år før man begynte å varpe med båter med dampmaskin og senere med forbrenningsmotor. En slik varpebåt var en mellomstor, åpen flatbunnet båt med et solide jernskrog som kan tålte store påkjenninger. Ombord hadde båtene et kraftig vinsjespill. De hadde enten spiss eller butt baug, var den butt kunne man "skyver ut" stokkene, akterut var båtene butte akterspeil,  såkalt “plattgatter”.

Tømmer ble samlet i ringbommer som ble festet med vaier til vinsjespillet på båten og båtens varpanker ble kastet slik at tømmeret kunne varpe fremover mot båten ved å spille inn vaieren. Ofte benyttet man fester som var laget på land eller på bunnen av elven isteden for å bruke ankeret. Man kunne også kastet ut en festestokk med en tung stein eller et betongkar som lodd, som kom ned på bunnen. Denne framgangsmåten ble kalt «hengetjuver», tatt fra forgjengeren spillflåten. Varpebåten festet seg til botnfestet, og tømmeret ble trukket mot båten ved å spille inn vaieren. I Lomnessjøen i Rendalen var denne operasjonen for øvrig kalt "kraning". Det var ikke bare på elvene varpebåter ble benyttet men også på grunne innsjøer, som i Åkersvika i Mjøsa. Varpebåtene fraktet tømmeret ned til sjøen der de store slepebåtene ventet, men de var også til stor nytte under landrensk i sjøer og sluttrensk i de større elvene.

I Glommavassdraget brukte man varping helt frem til 1980-årene og her hadde alle varpebåter et nummer eller kjennetegn, f.eks. VB 31, men noen fikk også et egennavn som i Rendalen og Osen. Der er de to varpebåtene oppkalt etter skikkelser i Jacob Breda Bulls folkelivsskildringer, «*Sjulus-Pær*» og «*Fløtar-Lars*».

I Drammensvassdraget benyttet man en kjettingdrevet båt for å frakte tømmer fra Steinberg hengsle oppover Drammenselva og videre opp Vestfosselva til Vestfossen hvor det lå mange sager.

## Referanser


## Litteratur
* Fløting gjennom århundrer, Øivind Vestheim 1998 ISBN 82-90660-19-7